มิเรอิ ฮายาชิ

มิเรอิ ฮายาชิ (; เกิด 10 มีนาคม ค.ศ. 2009 ที่จังหวัดไอจิ) ชื่อเล่น มิเรอิ () หรือ มิเรตัน ()  http://stage48.net/wiki/index.php/Hayashi_Mirei เป็นไอดอล นักร้อง และนางแบบแฟชั่นชาวญี่ปุ่น สมาชิกของวงไอดอลญี่ปุ่น เอสเคอีโฟร์ตีเอต ทีมอี และเป็นสมาชิกรุ่นที่สิบของวง ปัจจุบันเธออยู่ในสังกัด Zest Inc.

ประวัติ
ฮายาชิผ่านการคัดเลือกเข้าเป็นสมาชิกเอสเคอีโฟร์ตีเอตรุ่นที่สิบ และเปิดตัวครั้งแรกบนเว็บไซต์ทางการของวงในวันที่ 19 พฤศจิกายน 2019 โดยขณะนั้นเธอมีอายุเพียง 10 ปีเท่านั้น ถือว่าเป็นสมาชิกที่อายุน้อยที่สุดในวงที่ได้รับเลือกในประวัติศาสตร์ของวง

ในวันที่ 23 พฤศจิกายน 2020 ฮายาชิได้รับเลือกเป็นเซ็มบัตสึครั้งแรกในเอสเคอีโฟร์ตีเอตซิงเกิลที่ 27 "Koiochi Flag" ซึ่งวางจำหน่ายวันที่ 3 กุมภาพันธ์ 2021 ต่อมาวันที่ 1 กันยายน เธอได้รับเลือกเป็นเซ็นเตอร์ของเอสเคอีโฟร์ตีเอตครั้งแรกในซิงเกิลที่ 28 "Ano Koro no Kimi wo Mitsuketa" และวันที่ 19 ธันวาคม ในปีเดียวกัน ระหว่างคอนเสิร์ต "SKE48 New Generation Concert 2021" มีการประกาศให้ฮายาชิเลื่อนขั้นจากสมาชิกฝึกหัดเข้าทีมอี (Team E)

ในวันที่ 22 กุมภาพันธ์ 2022 ฮายาชิได้รับคัดเลือกให้เป็นนางแบบพิเศษ (Exclusive Model) สำหรับนิตยสารแฟชั่น "Seventeen" ของสำนักพิมพ์ชูเอชะ ต่อมาวันที่ 9 มีนาคม เธอได้รับเลือกเป็นเซ็นเตอร์ซิงเกิลหลักอีกครั้งในเอสเคอีโฟร์ตีเอตซิงเกิลที่ 29 "Kokoro ni Flower" ซึ่งถือว่าเธอได้รับเลือกเป็นเซ็นเตอร์เพลงซิงเกิลหลักติดต่อกันสองเพลง โดยได้เปิดตัวครั้งแรกตั้งแต่วันที่ 2 มีนาคม ก่อนที่จะเลื่อนวางจำหน่ายเป็นวันดังกล่าวข้างต้น และวันที่ 5 ตุลาคมในปีเดียวกัน ฮายาชิได้มีเพลงเดี่ยวเพลงแรกของเธอในชื่อ "Watashi no Tokei" โดยเป็นเพลงรองซึ่งบรรจุอยู่ในเอสเคอีโฟร์ตีเอตซิงเกิลที่ 30 "Zettai Inspiration"

ผลงาน
เอสเคอีโฟร์ตีเอต
ดูรายชื่อผลงานเพลงของเอสเคอีโฟร์ตีเอตเพิ่มเติมที่: รายชื่อผลงานเพลงของเอสเคอีโฟร์ตีเอต
ซิงเกิล
 ปี ลำดับ ซิงเกิล หมายเหตุ 2020 26 "Sōyūtoko Aru yo ne?" ร้องเพลง "Nagisa no Image" ร่วมกับสมาชิกรุ่นที่สิบ 2021 27 "Koiochi Flag" เซ็มบัตสึเพลงซิงเกิลหลักครั้งแรก และร่วมร้องเพลง "Change Your World" ในยูนิต Black Pearl 28 "Ano Koro no Kimi wo Mitsuketa" เซ็มบัตสึเพลงซิงเกิลหลักและเซ็นเตอร์ครั้งแรก และร่วมร้องเพลง "Aozora Kataomoi"(เวอร์ชันปี 2021) 2022 29 "Kokoro ni Flower" เซ็มบัตสึและเซ็นเตอร์เพลงซิงเกิลหลัก 30 "Zettai Inspiration" เซ็มบัตสึเพลงซิงเกิลหลัก และร้องเพลง "Watashi no Tokei" ซึ่งเป็นเพลงเดี่ยวเพลงแรกของเธอ 2023 31 "Suki ni Nacchatta" เซ็มบัตสึเพลงซิงเกิลหลัก และร่วมร้องเพลง "Katariaukoto kara Hajimeyou" ร่วมกับสมาชิกทีมอี (Team E) 2024 32 "Ai no Hologram" เซ็มบัตสึเพลงซิงเกิลหลัก และร่วมร้องเพลง "Kishibe no Shōjo yo" ร่วมกับสมาชิกทีมอี

การแสดงในโรงละคร
ทีมอีสเตจที่ห้า (SKE Festival)
 1994-nen no Raimei

เค็งกีวเซสเตจที่หก (We're Growing Up)
 Koko de Ippatsu

 ทีมอีสเตจที่หก (Koedashite iko ze!!!)
 Hoshi no Shizuku (ร้องเดี่ยว)

ละครโทรทัศน์
 "10th Anniversary Nagoya Iki Saishū Ressha 2022" (10th Anniversary 名古屋行き最終列車2022) (2022) ตอนที่ 3 

รายการเวที
 "Butai Bling Bling by Seventeen" (舞台 Bling Bling by Seventeen) (2022) 

หนังสือ
นิตยสาร
 Seventeen (1 มีนาคม 2022-ปัจจุบัน - สำนักพิมพ์ชูเอชะ) - รุ่นพิเศษ

อ้างอิง

ดูเพิ่ม



แหล่งข้อมูลอื่น

 มิเรอิ ฮายาชิ  บนเว็บไซต์ทางการของเอสเคอีโฟร์ตีเอต

หมวดหมู่:สมาชิกของเอสเคอีโฟร์ตีเอต
หมวดหมู่:ไอดอลญี่ปุ่น
หมวดหมู่:นักร้องญี่ปุ่น
หมวดหมู่:บุคคลจากจังหวัดไอจิ